 Marka hore waxaan baaq u dirayaa shacabka ku nool Soomaaliya gaar ahaan kuwa reer Puntland waxaana leeyahay iska jira shirkadaha sida sharcidarada ku soo galaya deegaanadiina waayo waxaan xasuustey dhacdo mar aan joogey wadan Kongada Dimoqaraadiga waxaa mar kaliya ku soo yaacay Shirkado fara badan maadaama dalkaas ay ka dheceen Dagaalo sokeeye, isla markaana waxaa dalkaas lagu tilmaamaa in uu yahay dal aad u ballaran oo aan la Koontarooli karin Xuduudihiisa ayaa waxaa dhacay in Shirkado reer Yurub ay heshiisyo la galeen Hogaamiye kooxeedyo haysta qaybo mid ah wadaankaa kuwaas oo wadanka ku soo galey markii hore in ay Shidaal ka baarayaan waxayna dageen dhul ballaaran iyagoo markaas kharash fara badan siiyey cid kasta oo ay is leeyihiin waa idiin fahmi kartaan waxa ay wadaan, markii ay muddo halkaas ku sugnaayeen ayaa waxaa soo ifbaxday in deegaan uu dagaal ka dhaco taasoo keentey in shirkadihiii la bililiqeysto goobtiina lagala wareego waxaa dhacay in mar dambe la ogaadey in halkii ay dagenaayeen shirkaddahaas lagu aasey SUN IYO QASHINKA NUYUKLEERKA dhibataadaas baaxada leh waxay saameysey wadankaas iyadoo dhul balaaran laga qaxo waana arrin ku timid heshiisyo aysan ka warqabin Dowladda dhexe oo ay lagalaan Maamul Goboleedyo marka waxaan leeyahay reer Puntland inta aad goobeysaan Shidaal sharci daro ah dadkiina ha sumeynina wax weliba waxay ku wanaagsan yihiin in loo hogaasamo sharuucda wadanka u degsan waayo wixii sharcidarro lagu raadiyaa waxay keenaan dhibaatooyin aan laga soo waaqsan waxaana u soo jeedinayaa mar labaad reer Puntland in aad sugtaan inta Baarlamaanka uu ka ansaxinayo sharciga Shidaalka iyo macdanta oo aan filayo in goor dhow loo fariisto 